User:Shairene Anne Malaborbor

Siya si Shairene; nagmula pa sa mabulaklak na hardin ng Laguna -- ang Bay. Ang kanyang ina ay mula sa angkan ng mga Amatos at Fernandez sa lugar kung saan mayroong pitong lawa, San Pablo. Ang ama naman niya ay nagmula pa sa lugar ng mga Dela Cueva at Malaborbor sa Bay. Si Shairene ay binusog ng pagmamahal ng kanyang pamilya mula pagkabata, at sa ngayon ay patagong umiibig dahil bawal pa raw.

Si Shairene ay may dalawang katauhan. Shai sa paaralan, Be-anne sa tahanan. Sa gawaing bahay, si Be-anne ay tamad. Pagdating naman sa paaralan, si Shai ay maaasahan. Si Be-anne ay sumpungin, si Shai naman ay matiisin. Si Shairene naman ay sweet pero siya lang ang nakakaalam. Paminsan-minsan nama'y sila ay nagsasanib kaya si Shairene ay nagkakatawang tao. Siya ay may pagka-"sabog" pero matino. Si Shairene ay mahilig matulog pero bago siya matulog ay mahilig siyang manood ng mga youtube videos. Kapag maraming kailangang ipasa sa paaralan, hindi niya ito ginagawa agad dahil hindi agad gumagana ang utak niya. Mahusay si Shairene sa pagka-cramming.

Interesado si Shairene sa mga bagay na kulay rosas sapagkat sa kanyang palagay, ito ay malamig sa paningin. Mahilig din siyang sumayaw ngunit sa ngayon ay hindi na niya ito nagagawa dahil wala na siyang oras para rito. Sa dinami-dami ng gawain sa paaralan, wala na rin siyang oras para magreklamo pa. Si Shai ay mahilig sa pagbabasa ng mga storyang tungkol sa pag-ibig. Ginugusto niyang iyakan ang mga bagay na masasakit kapag wala siyang magawa sa buhay. Si Be-anne naman ay mahilig sa mga katatakutang palabas. Kapag siya ay bored, tinatakot niya ang sariling baka iwan ng minamahal.

Mula noong nagsimulang pumasok si Shairene sa paaralan, doon na siya nagsimulang buuin ang kanyang pagkatao at pangalan. Sunod-sunod ang nakamit niyang mga parangal. Itinanghal siyang Valedictorian sa dalawang taon niya sa Nursery at Kindergarten. Sa pagtungtong niya ng unang baitang sa elementarya, nakamit naman niya ang ikapitong karangalan. Noong grade 2 ay 5th honors si Shairene; grade 3 ay 6th honors; grade 4 ay 4th honors. Noong siya ay grade 5 na, hindi niya inasahan ang mga sumunod na pangyayari. Siya ay umakyat sa ikalawang karangalan at nagpatuloy ito hanggang sa araw ng pagtatapos ng grade 6. Sa kapanahunan ng kanyang junior high school days, siya ay konsistent na 2nd honors. Sa pagtungtong naman niya ng senior high, isa na namang "plot twist" ay nangyari sa buhay ni Shairene. Nakamit niya ang unang karangalan noong grade 11 at nagpatuloy ito hanggang grade 12. Kaya, nagtapos siya ng grade 12 na may tatak na 1st honors. Kasabay ng kanyang paglaki ay ang paghanap niya sa lalaking makakasama niya habang buhay. At noong grade 12 ay marahil nakita na nga niya ito.

Sa kasalukuyan, siya ay kumukuha ng kursong Accountancy at sa ngayon ay hindi pa siya umaaasang magkakaroon muli ng "plot twist" sa buhay niya. Basta ang iniisip niya ay makatapos ng pag-aaral, maging Certified Public Accountant, at masuklian ang kabutihang-loob ng kanyang mga magulang. Parehas positibo ang takbo ng isip nina Shai at Be-anne kaya buo ang loob ni Shairene na kakayanin niya ito hanggang dulo. Mahirap mang kamtin ang pangarap, hindi naman siya susuko. Ngayon pa bang may inspirasyon na rin siya? Hindi na niya ito bibitawan hanggang huli. At hindi siya titigil na umasang ang patagong pag-ibig ay magiging legal na.